ডিসি এক্সটেন্ডেড ইউনিভার্স

**ডিসি এক্সটেন্ডেড ইউনিভার্স** সংক্ষেপে **ডিসিইইউ** (, DCEU) হলো ডিসি কমিক্স কর্তৃক আমেরিকান কমিক বইয়ে প্রকাশিত চরিত্রসমূহের উপর ভিত্তি করে নির্মিত এবং ওয়ার্নার ব্রাদার্স পিকচার্স কর্তৃক পরিবেশিত সুপারহিরো চলচ্চিত্রভিত্তিক একটি মার্কিন মাল্টিমিডিয়া ফ্র্যাঞ্চাইজি এবং কাল্পনিক দুনিয়া। অনেকাংশেই কমিক বই এবং টেলিভিশন অনুষ্ঠানে চিত্রায়িত মূল ডিসি ইউনিভার্সের অনুরূপ এই কাল্পনিক দুনিয়া প্রতিষ্ঠিত হয়েছিল অনুরূপ পটভূমি, আবহ, অভিনেতা এবং চরিত্রসমূহের আন্তঃসংযোগ ঘটিয়ে। ২০১১ সাল থেকে এই সিরিজের চলচ্চিত্রসমূহ তৈরি হয়ে আসছে এবং সে সময় হতে ওয়ার্নার ব্রাদার্স এগারোটি চলচ্চিত্র পরিবেশন করেছে যার পাশাপাশি আরও কিছু চলচ্চিত্র মুক্তির অপেক্ষায় রয়েছে এবং কিছু চলচ্চিত্রের নির্মাণকাজ চলছে। এটি সর্বকালের একাদশ সর্বোচ্চ আয়কারী চলচ্চিত্র ফ্র্যাঞ্চাইজি যেটি  বিশ্বব্যাপী $৫.৪৮ বিলিয়ন ডলার আয় করেছে। এর সবচেয়ে বেশি আয়কারী ছবি হলো *অ্যাকোয়াম্যান* যেটি বিশ্বব্যাপী $১.১৫ বিলিয়ন ডলার আয় করেছে যার ফলে এটি এখন অব্দি সর্বোচ্চ আয়কারী ডিসি চলচ্চিত্রে পরিণত হয়েছে।
 
চলচ্চিত্রগুলি বিভিন্ন ব্যক্তি দ্বারা রচিত ও পরিচালিত হয় এবং প্রায়শই বহুল সংখ্যক অভিনয়শিল্পী অন্তর্ভুক্ত থাকে। হেনরি ক্যাভিল, বেন অ্যাফ্লেক, গ্যাল গ্যাডট, মার্গো রবি, এজরা মিলার, জেসন মোমোয়া, রে ফিশার, জেকারি লেভি হলেন এই সিরিজের কতিপয় চলচ্চিত্রের তারকা। তবে, মার্ভেল সিনেম্যাটিক ইউনিভার্স হতে অসদৃশ এই ফ্র‍্যাঞ্চাইজির কাহিনীগুলো তুলনামূলক কম সংযুক্ত, যাতে প্রতিটি স্বতন্ত্র চলচ্চিত্র নির্মাণকারী চলচ্চিত্র নির্মাতাদের জন্য আরও বেশি ব্যক্তিস্বাধীনতা রয়েছে। ডিসিইইউ এর প্রথম চলচ্চিত্র ছিলো *[[ম্যান অব স্টিল (চলচ্চিত্র)|ম্যান অব স্টিল]]* (২০১৩), যার পরে একে একে *[[ব্যাটম্যান ভার্সেস সুপারম্যান: ডন অব জাস্টিস]]* (২০১৬), *[[সুইসাইড স্কোয়াড (চলচ্চিত্র)|সুইসাইড স্কোয়াড]]* (২০১৬), *[[ওয়ান্ডার ওম্যান (২০১৭-এর চলচ্চিত্র)|ওয়ান্ডার ওম্যান]]* (২০১৭),  *[[জাস্টিস লীগ (চলচ্চিত্র)|জাস্টিস লীগ]]* (২০১৭), *অ্যাকোয়াম্যান* (২০১৮), *শাজাম!* (২০১৯), *বার্ডস অব প্রে* (২০২০), *ওয়ান্ডার ওম্যান ১৯৮৪* (২০২০), *[[দ্য সুইসাইড স্কোয়াড (চলচ্চিত্র)|দ্য সুইসাইড স্কোয়াড]]* (২০২১), *ব্ল্যাক অ্যাডাম* (২০২২), *দ্য ফ্ল্যাশ* (২০২৩), *শাজাম! ফিউরি অব দ্যা গডস* (২০২৩) চলচ্চিত্রগুলো মুক্তি পায়। ভবিষ্যতে এই ফ্র‍্যাঞ্চাইজি হতে *অ্যাকোয়াম্যান অ্যান্ড দ্য লস্ট কিংডম* নামক চলচ্চিত্রটি মুক্তি পাবে। উপরন্তু,ডিসিইইউ ২০২১ সালে অনলাইন স্ট্রিমিং পরিষেবা এইচবিও ম্যাক্স-এ *[[জাস্টিস লীগ (চলচ্চিত্র)|জাস্টিস লীগ]]* চলচ্চিত্রের পরিচালক সংস্করণ-*[[জ্যাক স্নাইডার'স জাস্টিস লীগ]]*, ২০২২ সালে ডিসিইইউর প্রথম টিভি ধারাবাহিক *[[পিসমেকার (টিভি ধারাবাহিক)|পিসমেকার]]* সম্প্রচারের মাধ্যমে টেলিভিশন সম্প্রচারের দিকে সম্প্রসারিত হয়েছে যা *পিসমেকার* এর দ্বিতীয় মৌসুম সম্প্রচারের দ্বারা চলমান থাকবে।
 

## নাম
চলচ্চিত্রের সিরিজটির ঘোষণার পরে, এই কাল্পনিক মহাবিশ্বকে ইতোমধ্যে প্রতিষ্ঠিত *[[মার্ভেল সিনেম্যাটিক ইউনিভার্স|মার্ভেল সিনেম্যাটিক ইউনিভার্সের]]* প্রচলিত নামের রীতির সাথে মিল রেখে ভক্তকুল এবং গণমাধ্যম সচরাচর *ডিসি সিনেম্যাটিক ইউনিভার্স* নামে আখ্যায়িত করেছিল। ২০১৫ সালের ১লা জুলাই ব্যাটম্যান ভার্সেস সুপারম্যান: ডন অব জাস্টিস চলচ্চিত্র সম্বন্ধে এক নিবন্ধ লেখার সময় এন্টারটেইনমেন্ট উইকলির লেখক কেইথ স্টাস্কিউইজ মজার ছলে নামটিকে *ডিসি এক্সটেন্ডেড ইউনিভার্স™* হিসেবে অভিহিত করেন। পরবর্তী বছরগুলোতে এই নাম এবং সংক্ষিপ্তসার ডিসিইইউ (DCEU) নামটি দ্রুত সংবাদমাধ্যম এবং ভক্তকুলের মধ্যে ছড়িয়ে পড়ে যারা এটাকে আনুষ্ঠানিক নাম ভেবেছিল। ভালচারের লেখক আব্রাহাম রিজম্যান অনুযায়ী, ২০১৭ সালের সেপ্টেম্বরে ডিসি কর্তৃপক্ষ তাকে নিশ্চিত করে যে নামটি অভ্যন্তরীণভাবে ব্যবহৃত হয়নি এবং তারা এটাকে আনুষ্ঠানিক নাম হিসেবে বিবেচনা করেনি। ২০১৬ সালে *ডিসি ফিল্মস প্রেজেন্টস: ডন অব দ্য জাস্টিস লীগ* এর অংশ হিসেবে, জিওফ জনস এবং কেভিন স্মিথ ঊভয়ই ফ্র‍্যাঞ্চাইজিটিকে *জাস্টিস লীগ ইউনিভার্স* হিসেবে অভিহিত করেন। স্যান ডিয়েগো কমিক-কন ২০১৮ এ ডিসি ফিল্মস নামসূচীর সময় কিছু আসন্ন চলচ্চিত্রের প্রদর্শনের পরে, একটি ভিডিও ব্যানারে *ওয়েলকাম টু দ্য ওয়ার্ল্ডস অব ডিসি* শব্দগুলো প্রদর্শন করে। ফলস্বরূপ, কিছু গণমাধ্যম আউটলেট এর ব্যাখ্যা করল যে ডিসি তাদের চলচ্চিত্রের মহাবিশ্ব বা দুনিয়াকে আনুষ্ঠানিকভাবে *ওয়ার্ল্ডস অব ডিসি* নামে অভিহিত করেছে। তবে, ২০২০ সালের মার্চে জিম লী শিকাগো কমিক এন্ড এন্টারটেইনমেন্ট এক্সপোতে ফ্র‍্যাঞ্চাইজিটিকে ডিসি এক্সটেন্ডেড ইউনিভার্স হিসেবে অভিহিত করেন। একই বছরের মে মাসে যখন ওয়ার্নার মিডিয়া তাদের স্ট্রিমিং পরিষেবা এইচবিও ম্যাক্স চালু করল তখন ফ্র‍্যাঞ্চাইজিটিকে আনুষ্ঠানিকভাবে *ডিসি এক্সটেন্ডেড ইউনিভার্স* নামে নামকরণ করা হয়।

## মুক্তিপ্রাপ্ত চলচ্চিত্র

## আসন্ন চলচ্চিত্র

## টেলিভিশন ধারাবাহিক

### ''পিসমেকার''

২০২০ সালের সেপ্টেম্বরে, জেমস গান ঘোষণা দেন যে *[[দ্য সুইসাইড স্কোয়াড (চলচ্চিত্র)|দ্য সুইসাইড স্কোয়াড]]* (২০২১) এর চরিত্র ক্রিস্টোফার স্মিথ/পিসমেকার এর কাহিনীনির্ভর একটি টিভি ধারাবাহিক স্পিন-অফ হিসেবে এইচবিও ম্যাক্স এর জন্য নির্মাণ করা হচ্ছে, যার আটটি পর্বের চিত্রনাট্য জেমস গান নিজেই লিখেছেন যেগুলোর কয়েকটি তিনি পরিচালনাও করবেন বটে। এছাড়াও তিনি পিটার স্যাফরান এর পাশাপাশি নির্বাহী প্রযোজকের ভূমিকায়ও থাকবেন। এই ধারাবাহিকে অভিনয়শিল্পী হিসেবে রয়েছেন জন সিনা, স্টিভ অ্যাগি এবং জেনিফার হল্যান্ড যারা পূর্বোক্ত চলচ্চিত্রের পিসমেকার, জন ইকোনোমোস এবং এমিলিয়া হারকোর্ট চরিত্রের নামভূমিকায় আবারো থাকবেন, আরও রয়েছেন লেটা এডেব্যায়ো চরিত্রে ড্যানিয়েল ব্রুকস, অগি স্মিথ চরিত্রে রবার্ট প্যাট্রিক, এবং অ্যাড্রিয়ান চেইজ/ভিজিল্যান্টি চরিত্রে ফ্রেডি স্ট্রোমা। ২০২১ সালের জানুয়ারীতে কানাডার ভ্যানকুভারে চিত্রগ্রহণ শুরু হয় এবং শেষ হয় জুলাই-এ। ১৩ই জানুয়ারী, ২০২২ এ এইচবিও ম্যাক্স-এ *পিসমেকার* মুক্তি পাওয়ার কথা রয়েছে।

### নির্মাণাধীন অন্যান্য সিরিজ
* **শিরোনামহীন জন কনস্ট্যান্টাইন সিরিজ**:
ফেব্রুয়ারী ২০২১ এ, এইচবিও ম্যাক্স এর জন্যে *জন কনস্ট্যান্টাইন* এর কাহিনীনির্ভর একটি ধারাবাহিক নির্মাণের পদক্ষেপ নেয়া হয়। একটি তরুণ কনস্টানটাইনকে সমন্বিত এই সিরিজটি হবে হরর-ভিত্তিক এবং । অল্পবয়সী তরুণ কনস্ট্যান্টাইনের উপর নির্মিতব্য এই ধারাবাহিকটি হবে *হরর ফিকশন/ভৌতিক কল্পকাহিনী* ধাঁচের এবং এটি *জাস্টিস লিগ ডার্ক*-এর সাথে সংযুক্ত থাকবে। গাই বোল্টন প্রথম পর্বের চিত্রনাট্য লিখবেন এবং জে. জে. অ্যাব্রামস থাকবেন নির্বাহী প্রযোজকের ভূমিকায়।
* ***জাস্টিস লীগ ডার্ক***: ২০১৩ সালের জানুয়ারীতে গ্যুলেরমো দেল তোরো জাস্টিস লীগ ডার্ক কেন্দ্রিক একটি চলচ্চিত্র নির্মাণের লক্ষ্যে ২০১৪ সালের নভেম্বরে পাণ্ডুলিপি জমা দেন, কিন্তু ২০১৫ সালের জানুয়ারী নাগাদ আর কোনো সাড়া পাওয়া যায়নি। ২০১৬ সালের আগস্টে এটিকে *ডার্ক ইউনিভার্স* নাম দিয়ে মাইকেল জিলায়ো নতুন ভাবে গল্প লিখেন এবং প্রযোজক স্কট রুডিন এবং পরিচালক ডো লিম্যান পরিচালনার দায়িত্বে আসেন। কিন্তু ২০১৭ সালের মে মাসে সময় না মেলায় লিম্যান পরিচালনা থেকে সরে যান। ২০১৭ সালের মাঝামাঝি সময়ে,
এর নাম আবার পরিবর্তন করে *জাস্টিস লীগ ডার্ক* দেয়া হয় এবং জেরার্ড জনস্টোন গল্পেও কিছু পরিবর্তন আনেন। ২০২০ সালের এপ্রিলে, প্রকল্পটিকে এইচবিও ম্যাক্সের জন্য একটি ধারাবাহিকে পরিণত করা হয়। *ভ্যারাইটি* হতে প্রাপ্ত তথ্যমতে, *জাস্টিস লীগ ডার্ক* এর সকল সদস্যকে তাদের স্বতন্ত্র ধারাবাহিকে পরিচয় করানোর পরে সবাইকে একসাথে উক্ত ধারাবাহিকে নিয়ে আসা হবে।
* ***ম্যাডাম এক্স***: ২০২১ সালের জুন মাসে, ম্যাডাম জানাডু নামক চরিত্রে কেন্দ্রিক একটি ধারাবাহিক এইচবিও ম্যাক্সের জন্য তৈরির পদক্ষেপ নেয়া হয়। এই ধারাবাহিকের মূল কাহিনী রচনা করবেন অ্যাঞ্জেলা রবিনসন এবং জে.জে. অ্যাব্রামস এর পাশাপাশি নির্বাহী প্রযোজনাও করবেন। এই ধারাবাহিকটি *জাস্টিস লীগ ডার্ক* এর সাথে সংযুক্ত থাকবে।
* **শিরোনামহীন ভ্যাল-জড সিরিজ**: ২০২১ এর জুলাই মাসে ভ্যাল-জড নামক চরিত্র কেন্দ্রিক একটি সংক্ষিপ্ত ধারাবাহিক এইচবিও ম্যাক্সের জন্য তৈরির পদক্ষেপ নেয়া হয়। মাইকেল বি. জর্ডান ধারাবাহিকটি প্রযোজনা থাকবেন এবং হয়তো নামভূমিকায় অভিনয়ও করার সম্ভাবনা রয়েছে। ড্যারনেল মেট্যায়ের এবং জশ পিটার্স মূল কাহিনী রচয়িতার ভূমিকায় থাকবেন। i

## তথ্যসূত্র

## বহিঃসংযোগ
* 
* 
* 

বিষয়শ্রেণী:ডিসি এক্সটেন্ডেড ইউনিভার্স
বিষয়শ্রেণী:কাল্পনিক মহাবিশ্ব